钦定古今图书集成/明伦汇编/官常典/第093卷 > 郇康孝王仲御
## 钦定古今图书集成/明伦汇编/官常典/第093卷 > 郇康孝王仲御

按《宋史濮王传》：“仲御自幼不群，通经史，多识朝廷典
故。居父昌端孝王宗晟丧，哲宗起知宗正，力辞，诏虚
位以须终制。累迁镇宁、保宁、昭信、武安节度使，封汝
南、华原郡王。政和中，以检校少傅、泰宁军节度使、开
府仪同三司嗣封。天宁节。辽使在廷，宰相适谒告，仲
御摄事，率百僚上寿，若素习者。帝每见必加优礼，称”
为嗣王。宣和四年五月薨，年七十一。赠太傅，追封郇
王，谥康孝。仲爰嗣。